1. melléklet a 20/2019. (X. 25.) önkormányzati rendelethez
2. melléklet a 4/2013. (II. 25) rendelethez

Székesfehérvár megyei jogú város 

önkormányzat közgyűlése bizottságainak feladat- és hatáskörei

I. Humán Közszolgálati Szakbizottság

1. A Közgyűlés által átruházott hatáskörök, döntési jogkörök:

1.1.
Dönt a költségvetésről szóló önkormányzati rendeletben hatáskörébe utalt költségvetési előirányzatok felhasználásáról. 

1.2.
Értékeli az önkormányzati fenntartású köznevelési intézmények pedagógiai programjában meghatározott feladatok végrehajtását, a pedagógiai-szakmai munka eredményességét, ellenőrzi a pedagógiai programot, a házirendet és a szervezeti és működési szabályzatot, ellenőrzi továbbá a továbbképzési program és a beiskolázási terv, valamint a pedagógiai program összhangját, a továbbképzési program és a beiskolázási terv törvényességét és a költségvetés terhére történő kötelezettségvállalás szabályainak megtartását.

1.3.
Meghatározza az önkormányzati fenntartású köznevelési intézmények felvételi körzetét, dönt az óvodába történő jelentkezés módjáról, az óvodai általános felvétel időpontjáról, az óvodai beiratkozás idejéről és az óvodai jogviszony létesítésével összefüggő eljárásról szóló közleményről, hirdetményről, az óvodai csoportra jogszabályban megállapított maximális létszám legfeljebb 20 %-os átlépéséről, valamint véleményt ad az óvodák éves munkatervéhez, az iskolák felvételi körzetének megállapításához. 

1.4.
Dönt a hátrányos helyzetű tanulóknak az Arany János Tehetséggondozó Programban való részvételéről. 
1.5.
Jóváhagyja az önkormányzati fenntartású szociális és gyermekvédelmi intézmények szervezeti és működési szabályzatát, szakmai programját és a szakosított szociális ellátás esetében a házirendet és ezek módosítását, továbbá  az  önkormányzati fenntartású közművelődési intézmények, előadó-művészeti szervezetek – a Vörösmarty Színház kivételével –, valamint a Humán Szolgáltató Intézet,  a Székesfehérvári Intézményi Központ  szervezeti és működési szabályzatát és annak módosítását, amennyiben az nem érinti az intézmény alapító okiratát, és nem tartalmaz olyan többletfeladatokat, amelyekhez a feltételek nem biztosítottak.

1.6.
Javaslatot tesz a felvételre, ha a bölcsődébe, óvodába jelentkezők száma meghaladja a felvehető gyermekek számát, valamint meghatározza az adott nevelési évben indítható óvodai csoportok számát.

1.7.
Gyakorolja az önkormányzati támogatások rendjéről szóló önkormányzati rendeletben a Bizottságra átruházott hatásköröket.

1.8.
Az előadó-művészeti intézmény munkaterve és beszámolója, valamint az óvoda munkaterve kivételével jóváhagyja az önkormányzati fenntartású intézmény éves munkatervét és beszámolóját, a közművelődési alapszolgáltatást nyújtó intézmény szolgáltatási tervét. Jóváhagyja az önkormányzattal kötött – szakterületét érintő – köznevelési, közművelődési, feladat-ellátási, közszolgáltatási szerződés alapján benyújtott beszámolót.

1.9.
Jóváhagyja az önkormányzati fenntartású közművelődési, előadó-művészeti és közgyűjteményi intézmények 7 éves továbbképzési tervét, valamint a köznevelési intézmények középtávú, öt évre szóló továbbképzési programját. 

1.10.
Ellátja a pénzbeli és természetbeni szociális, család- és gyermekvédelmi ellátásokról szóló önkormányzati rendeletben a Bizottságra átruházott feladat- és hatásköröket. 

1.11.
Gyakorolja a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló önkormányzati rendeletben részére meghatározott feladat- és hatásköröket. 

1.12.
Gyakorolja a helyi lakáscélú támogatásról szóló önkormányzati rendeletben részére meghatározott hatásköröket. 

1.13.
Dönt a pécsi kollégiumi férőhelyekre vonatkozóan benyújtott pályázatok elbírálásáról. 

1.14.
Dönt a „Bursa Hungarica” önkormányzati felsőoktatási ösztöndíj odaítéléséről. 

1.15.
Meghatározza a bölcsődék, óvodák nyitva tartásának rendjét, dönt a bölcsődék, óvodák esetenkénti (alkalmankénti) zárva tartásáról, valamint az óvodák heti és éves nyitvatartási idejéről.

1.16.
A szociális, gyermekvédelmi és előadó-művészeti, közgyűjteményi, közművelődési intézményekben ellenőrzi és évente egy alkalommal értékeli a szakmai munka eredményességét, a szakterületén működő egyéb intézményekben ellenőrizheti és értékelheti a szakmai munka eredményességét.

1.17.
Dönt a szakterületén működő intézmények esetében – a Vörösmarty Színház kivételével - az intézményvezetői álláshelyre vonatkozó pályázatok kiírásáról. 

1.18.
Dönt az egészségügyi ellátás biztosítása érdekében kötendő feladat-ellátási szerződésről, azok megszüntetéséről, – az 1. melléklet 43. pontja kivételével – módosításáról, a praxisjog elidegenítéséhez kapcsolódóan a feladat-ellátási szerződés megkötésére vonatkozó előszerződés megkötéséről, vagy elutasítására vonatkozó nyilatkozat kiadásáról, amennyiben az nem jár költségvetési többletkiadással. Folyamatosan figyelemmel kíséri az egészségügyi ellátás biztosítása érdekében kötött feladat-ellátási szerződés érvényesülését.

1.19.
Megállapítja az önkormányzat által támogatott nyári napközis és nyári ifjúsági táborok időpontját, egyetértési jogot gyakorol ezen táborokat igénybevevők által fizetendő díjak megállapítása során.

1.20.
Székesfehérvár Megyei Jogú Város Önkormányzat Közgyűlése 534/2019. (VIII. 16.) határozatának keretei között dönt arról, hogy a Magyar Szent Korona és koronázási jelvények hiteles másolata, valamint azok installációi mely település részére, milyen időtartamra kerülhetnek átadásra.

2. Bizottság feladatköre: 

2.1.
Véleményezi a szakterületét érintő – közneveléssel, egészségüggyel, szociális és gyermekvédelmi ellátással, sporttal, közművelődéssel, közgyűjteményekkel, kultúrával, művészetekkel, civilszervezetekkel - kapcsolatos közgyűlési előterjesztéseket.

2.2.
Intézkedést kezdeményezhet a szakterületét érintő ügyekben.

2.3.
Véleményezi a szakterületén működő intézmények esetében intézményvezetői álláshelyre benyújtott pályázatokat. 

2.4.
Javaslatot tesz önkormányzati kitüntetések, díjak adományozására. 

2.5.
Kapcsolatot tart a szakterületén működő társadalmi, gazdasági szervezetekkel, költségvetési szervekkel.

Pénzügyi, Költségvetési, Jogi Bizottság

1. A Közgyűlés által átruházott hatáskörök, döntési jogkörök: 

1.1.
Gyakorolja a Székesfehérvár Megyei Jogú Város vagyonáról és a vagyona feletti tulajdonosi jogok gyakorlásáról szóló önkormányzati rendeletben a Bizottságra átruházott feladat- és hatásköröket.

1.2.
Gyakorolja a Képviselői Alapról szóló önkormányzati rendeletben a Bizottságra átruházott feladat- és hatásköröket. 

1.3.
Gyakorolja a költségvetésről szóló önkormányzati rendeletben a Bizottságra átruházott hatásköröket. 

1.4.
A szakbizottságok javaslata alapján a költségvetési rendeletben meghatározott körben és keretek között dönt az anyagi kötelezettséggel járó pályázatok benyújtásáról. 

1.5.
Az építési beruházások esetében a kivitelező kiválasztására irányuló közbeszerzési eljárás eredményéről szóló közgyűlési döntésben meghatározott pénzügyi keretek között dönt a tartalékkeret felhasználásáról.

1.6.
Az államháztartásról szóló törvényben meghatározott feltételek fennállása esetén megbízza az önkormányzati biztost. 

2. Bizottság feladatköre: 

2.1.
Nyilvántartja a képviselők vagyonnyilatkozatát. Lefolytatja a vagyonnyilatkozat 

ellenőrzésével, vizsgálatával kapcsolatos eljárást és erről a soron következő ülésen tájékoztatja a Közgyűlést. 

2.2.
Véleményezi a szakterületét érintő közgyűlési előterjesztéseket.

2.3.
Elkészíti a Közgyűlés etikai kódexét, gondoskodik folyamatos aktualizálásáról, a képviselők etikai ügyeiben előterjesztést készít a közgyűlés felé. 

2.4.
Előkészíti és lebonyolítja a Közgyűlésen a titkos szavazást.

2.5.
Kivizsgálja és döntésre előkészíti a Közgyűlés hatáskörébe tartozó összeférhetetlenségi, méltatlansági és a képviselő kötelezettségszegésével kapcsolatos ügyeket. 

2.6.
A polgármester kérésére véleményt nyilvánít a polgármester hatáskörébe tartozó, a tulajdonosi jogok gyakorlásával összefüggő kérdésekben.

2.7.
Javaslatot tesz önkormányzati kitüntetések, díjak adományozására.

2.8.
Intézkedést kezdeményezhet a szakterületét érintő ügyekben.

2.9.
Javaslatot tesz a polgármesternek a nettó 10 millió forint értékhatárt el nem érő, az önkormányzatot érintő perbeli vagy peren kívüli egyezség megkötésére, ezzel összefüggő követelésről történő lemondásra.

2.10.
Ellátja a Magyarország helyi önkormányzatairól szóló 2011. évi CLXXXIX. törvény 120. §-ában a Bizottság részére megállapított feladatokat.

2.11.
Összegszerű, konkrét javaslatot tesz a Közgyűlés ár-megállapítási hatáskörébe tartozó ügyekben.

2.12.
Kapcsolatot tart az Önkormányzat részvételével működő gazdasági társaságokkal.

III. Stratégiai és Fejlesztési Bizottság

1. A Közgyűlés által átruházott hatáskörök, döntési jogkörök:

1.1. Dönt a költségvetésről szóló önkormányzati rendeletben hatáskörébe utalt költségvetési előirányzatok felhasználásáról. 

1.2. Gyakorolja a Székesfehérvár Megyei Jogú Város Önkormányzat rendeletében hatáskörébe utalt ügyekben.

2. A Bizottság feladatköre: 

2.1.
Figyelemmel kíséri a jelen és a jövő technikai vívmányainak (pl. robotika, információtechnológiai fejlesztések területén) a város stratégiai terveiben, koncepcióiban történő megjelenítését, különös tekintettel az „okos város” terveinek megvalósulására, a felsőoktatás fejlesztésével kapcsolatos tervekre, stratégiai együttműködésekre.

2.2.
Figyelemmel kíséri az Integrált Településfejlesztési Stratégia, a településfejlesztési koncepció, a „Modern Városok Program” megvalósulását, véleményezi a módosításukra vonatkozó javaslatokat. 

2.3.
Véleményezi a stratégiai jelentőségű városi fejlesztésekre vonatkozó elképzeléseket. 

2.4.
Véleményezi a város stratégiai terveire, koncepcióira (különösen: vagyongazdálkodási stratégia, a kulturális stratégia, sportkoncepció, egészségügyi koncepció, közlekedésfejlesztési stratégia, energiastratégia, környezetvédelmi program, ifjúsági stratégia, civil koncepció, az önkormányzati esélyegyenlőségi terv), azok módosítására vonatkozó előterjesztéseket. 

2.5.
Véleményezi a szakterületét érintő – település- és területfejlesztéssel, városrendezéssel, településüzemeltetéssel, vagyongazdálkodással, közbiztonsági ügyekkel, környezet- és természetvédelemmel, informatikával - kapcsolatos közgyűlési előterjesztéseket. 

2.6.
Javaslatot tesz önkormányzati kitüntetések, díja adományozására. 

2.7.
Kapcsolatot tart a feladatkörét érintő tevékenységet végző társadalmi, gazdasági szervezetekkel, a köznevelési és felsőoktatási intézményekkel.

IV. Városüzemeltetési Szakbizottság

1. A Közgyűlés által átruházott hatáskörök, döntési jogkörök: 

1.1.  Dönt a költségvetésről szóló önkormányzati rendeletben hatáskörébe utalt költségvetési előirányzatok felhasználásáról. 

1.2.
Gyakorolja a Székesfehérvár Megyei Jogú Város vagyonáról és a vagyona feletti tulajdonosi jogok gyakorlásáról szóló önkormányzati rendeletben a Bizottság részére meghatározott feladat- és hatásköröket.

1.3. Gyakorolja az önkormányzat tulajdonában lévő lakások és nem lakás céljára szolgáló helyiségek bérletéről és elidegenítéséről szóló önkormányzati rendeletben a Bizottságra átruházott feladat- és hatásköröket.

2. A Bizottság feladatköre: 

2.1.
Véleményezi a szakterületét érintő – település- és területfejlesztéssel, városrendezéssel, településüzemeltetéssel, vagyongazdálkodással, közbiztonsági ügyekkel, környezet- és természetvédelemmel, informatikával - kapcsolatos közgyűlési előterjesztéseket. 

2.2.
Intézkedést kezdeményezhet a szakterületét érintő ügyekben.

2.3.
Javaslatot tesz önkormányzati kitüntetések, díjak adományozására. 

2.4.
Kapcsolatot tart a szakterületén működő társadalmi, gazdasági szervezetekkel, költségvetési szervekkel, közbiztonsági szervekkel, polgárőrséggel.

2.5.  
Véleményt nyilvánít a közműves vízszolgáltatás korlátozására ügyében. 

2.6. Kiemelt figyelemmel kiséri a hulladékszállítással, lomtalanítással kapcsolatos feladatok ellátását.

2.7. Kiemelt figyelemmel kiséri az önkormányzat kezelésében lévő utak tisztántartását, síkosságmentesítését, a hóeltakarítást.

